Viiendatel talimängudel medal: Raissa Smetanina, kokku 4 + 5 + 1 (1976 - 1992).  Neljandatel olümpiamängudel medal: kiiruisutaja ja jalgrattur Christa Luding-Rothenburger (Saksamaa), kokku 2 + 2 + 1 (talimängudel 1984 - 1992 ja suvemängudel 1988), bobisõitja Bogdan Musiol (Saksamaa), kokku 1 + 5 + 1 (1980 - 1992), N. Liidu / SRÜ jäähokikoondise peatreener Viktor Tihhonov, kokku 3 + 1 + 0.  Kolmandatel mängudel medal: murdmaasuusataja Harri Kirvesniemi (Soome), kokku 4 pronksi (1980 - 1992) ja bobisõitja Wolfgang Hoppe (Saksamaa), kokku 2 + 3 + 0 (1984 - 1992).  Viiendatel mängudel võistlejana: murdmaasuusatajad Marja-Liisa Kirvesniemi-Hämäläinen (Soome) ja Raissa Smetanina ning kiiruisutaja Christa Luding-Rothenburger.  Noorim olümpiavõitja: Toni Nieminen (Soome), suusahüpped, 16 a. 259 p.  Vanim olümpiavõitja: Raissa Smetanina (SRÜ), murdmaasuusatamine, 39 a. 353 p. (teisest küljest vaid 10 aasta vanune, sest on sündinud 29. veebruaril).  Noorim medalivõitja: Toni Nieminen (Soome), suusahüpped, 16 a. 259 p.  Vanim medalivõitja: Maurilio de Zolt (Itaalia), murdmaasuusatamine, 41 a. 150 p.  Noorim osaleja: Krisztina Czako (Ungari), iluuisutamine, 13 a. 66 p. Tema isa György Czako võistles iluuisutamises 1952 Oslos.  Edukaimad perekonnad: õed Doris ja Angelika Neuner (Itaalia) saavutasid naiste ühekelgul kaksikvõidu. Jäätantsus saavutasid hõbemedali õde-vend Isabelle ja Dean-Paul Duchesnay (Prantsusmaa).  Eestlased talimängudel: Allar Levandi, Ago Markvardt, Toomas Tiru, Peeter Heli (kahevõistlus), Piret Niglas, Elmo Kassin, Urmas Välbe, Jaanus Teppan, Andrus Veerpalu, Taivo Kuus (murdmaasuusatamine), Krista Lepik, Eveli Peterson, Jelena Poljakova, Urmas Kaldvee, Hillar Zahkna, Kalju Ojaste, Aivo Udras, Kristjan Oja (laskesuusatamine), Olga Vassiljeva (iluuisutamine), Aare Tamme (sööstlaskumine). Eesti delegatsiooni juht Tiit Nuudi, olümpiakoondise atašee Ene Balder.  Eesti lipu kandja avadefileel: Ants Antson, olümpiakuld 1964 kiiruisutamises.  Eestlased esikuuikus: Allar Levandi, 6. koht individuaalses kahevõistluses.  Suurim üllataja: Jaapani kahevõistluse meeskond.  Ülivõimsaim võitja: Norra 4 × 10 km teatesuusatamise võistkond, kes võitis hõbemedali saanuid 1.26,7-ga.  Võistluste kõige traagilisem sündmus: Šveitsi sööslaskuja Nicholas Bochatay hukkumine treeninglaskumisel.  Võistluste imelikem juhtum: Maroko suusatajale Faissal Cherradile "anti andeks" 23 minutit viitstardist 15 km suusatamises.  Mängude halvim pool: võistluspaikade ja majutuse hajumine laiale territooriumile.  Piletiga pealtvaatajaid kokku: 940 000.